આપણા કાન આપણા મગજ સાથે એક ઘનિષ્ટ સમન્વય સાધીને કામ કરે છે. જયારે આપણે કોઈ ચોક્કસ અવાજને ધ્યાનથી સાંભળવા માગીએ છીએ, ત્યારે આપણાં કાન અને મગજ એકબીજા સાથે સમન્વય કેળવીને એ ચોક્કસ અવાજ ઉપર જ આપણું ધ્યાન કેન્દ્રિત કરે છે અને આસપાસના બીજા અવાજોને અવગણે છે. પછી આપણું મગજ એ ચોક્કસ અવાજનું અને તે અવાજના સ્ત્રોતનું વિશ્લેષણ અને મૂલ્યાંકન કરે છે. એટલે જો આપણા કાન બરાબર કાર્ય ન કરતા હોય તો મગજને અવાજને લગતી પર્યાપ્ત માહિતી મળતી નથી અને એથી એ અવાજનું પૂરતુ મૂલ્યાંકન મગજ કરી શકતું નથી.